તમામ આરોપીઓએ અપહરણ બાદ સંજયની બેરહમીપૂર્વક હત્યા કરી નાખી હતી અને તેની લાશને તારાપુર વટામણ હાઈ વે પર આવેલા પછે ગામ પાસે ફેંકી દીધી હતી. પોલીસના જણાવ્યા પ્રમાણે સંજય ગુમ થતા તેના પરિવારજનોએ તેની શોધળોળ શરૂ કરી હતી. પરંતુ તે મળી આવ્યો નહોતો. બીજી તરફ કોઠ પોલીસને યુવકની લાશ અંગેની જાણ થતાં પોલીસે વીરજીભાઈની ફરિયાદને આધારે છ વ્યક્તિ સામે હત્યાનો અને અપહરણનો ગુનો નોંધી આરોપીઓની શોધખોળ શરૂ કરી છે. બીજી તરફ સૂત્રોના જણાવ્યા મુજબ પોલીસ જ્યાં સુધી આરોપીઓને નહીં ઝડપે ત્યાં સુધી મૃતકને અગ્નિ સંસ્કાર નહીં આપે અને આ બાબતે ડીવાયએસપીને પણ રજૂઆત કરશે.